Viltmålskyting

Viltmålskyting kan referere til flere øvelser i sportsskyting hvor det skytes på bevegelige mål. Øvelsene skytes på faste avstander med kjent visningstid og hastighet.

Skiven starter annenhver gang fra venstre og høyre. På løpende hjort er visningstiden 4,3 sekunder, mens elgbane er mellom 4-5 sekunder. I 10 og 50 m viltmål skytes det på med to forskjellige visningstider, langsom på 5 sekunder og hurtig på 2,5 sekunder.

 Øvelser
 ISSF 10 m viltmål og 10 m viltmål mixed, skytes på runde tidelte skiver med luftgevær, maksimalt 4 ganger forstørrelse på kikkertsiktet.
 ISSF 50 m viltmål og 50 m viltmål mixed (også kalt 50 m løpende villsvin). Skytes på villsvinfigur med ti poeng-ringer, fri forstørrelse på kikkertsikte og kaliber .22 LR.
 100 meter løpende hjort, også kalt hjorteskyting, tidligere olympisk øvelse som også er noe populær for jegerskyttere i Skandinavia.
 100 meter løpende elg, populær konkurranseform for jegerskyttere i Skandinavia. Skytes som regel på 100 meter, men noen ganger istedet på 80 meters avstand.

Se også 
 Norges Skytterforbund

Referanser

Eksterne lenker 
 Video av motorisert 3D figur av løpende hjort på skinner
 Video av kombinert skytebane med 50 meter villsvin og 100 meter elg

Skytesport